У Вікіпедыі ёсць артыкулы пра іншых асоб з прозвішчам Цімашэнка.

**Аляксей Цімашэнка** (нар. 9 снежня 1986, Гомель) — беларускі футбаліст, паўабаронца.

Клубная кар’ера
---------------

Пачаў кар’еру ў «Гомелі», пасля аддаваўся ў арэнду ў рэчыцкі «Ведрыч-97». У 2008 годзе вярнуўся ў гомельскі клуб.

У ліпені 2011 года атрымаў траўму і выбыў да канца сезона 2011. Пасля вяртання ў сезоне 2012 ужо не меў трывалага месца ў аснове і ў жніўні 2012 года быў аддадзены ў арэнду ў бабруйскую «Белшыну».

У лютым 2013 года канчаткова пакінуў Гомель і стаў іграком мазырскай «Славіі», дзе стаў трывалым іграком асновы. Звычайна гуляў на пазіцыі правага паўабаронцы, часам выступаў у якасці абаронцы. Правёў за мазырскі клуб усе 32 матчы чэмпіянату, але не здолеў выратаваць каманду ад вылету ў Першую лігу.

У студзені 2014 года зноў апынуўся ў «Белшыне», дзе стаў асноўным правым паўабаронцам. У кастрычніку 2014 года не гуляў з-за траўмы, у лістападзе 2014 года вярнуўся ў аснову.

У сакавіку 2015 года перайшоў у мікашэвіцкі «Граніт». Замацаваўся ў асноўным складзе мікашэвічцаў, выкарыстоўваўся на розных пазіцыях — ад абаронцы да нападніка. Па заканчэнні сезона 2015 з’явілася інфармацыя аб цікавасці да Цімашэнкі з боку мінскага «Дынама», аднак Аляксей у студзені 2016 года накіраваўся на прагляд у салігорскі «Шахцёр» і неўзабаве падпісаў кантракт з гэтым клубам. Аднак, замацавацца ў аснове гарнякоў не здолеў і на полі з’яўляўся эпізадычна. Па заканчэнні сезона 2016 пакінуў Салігорск.

У студзені 2017 года стаў іграком «Віцебска». Пачынаў сезон 2017 у аснове каманды, выступаў пераважна на пазіцыі левага абаронцы, пазней стаў радзей з’яўляцца на полі. Па заканчэнні сезона пакінуў віцебскую каманду і ў лютым 2018 года перайшоў у «Слуцк». У складзе слуцкай каманды замацаваўся ў стартавым складзе. У снежні 2018 года падоўжыў кантракт са «Слуцкам». Прапусціў пачатак сезона 2019, пазней вярнуў месца ў стартавым складзе, у ліпені не гуляў з-за траўмы, пазней стаў з’яўляцца на полі эпізадычна. У снежні 2019 года кантракт са «Слуцкам» быў разарваны.

У студзені 2020 года папоўніў склад рэчыцкага «Спадарожніка». Спачатку трывала гуляў у стартавым складзе, пасля стаў часам выхадзіць на замену. Па выніках сезона 2020 дапамог рэчыцкаму клубу выйсці ў Вышэйшую лігу.

У пачатку 2021 года далучыўся да гомельскага «Лакаматыва». Спачатку часцей выхадзіў на замену, а з ліпеня замацаваўся ў стартавым складзе каманды. У лютым 2022 года падоўжыў пагадненне з клубам. У сезоне 2022 стаў радзей з’яўляцца на полі. Па яго заканчэнні пакінуў клуб.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2016
* Беларусь 03Бронзавы прызёр Бронзавы прызёр чэмпіянату Беларусі: 2011
* Беларусь Уладальнік Кубка Беларусі: 2011
* Беларусь Уладальнік Суперкубка Беларусі: 2012
* Беларусь Пераможца Першай лігі чэмпіянату Беларусі (2): 2010, 2020

Зноскі
------

1. ↑  Aleksey Timoshenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Тимошенко проведет ближайший сезон в «Белшине»
4. ↑  Алексей Тимошенко вернулся в «Белшину»
5. ↑  Алексей Тимошенко и Дмитрий Осипенко подписали контракты с "Гранитом". На просмотре Габовда и Петрикий
6. ↑  Футбол. Минское "Динамо" интересуется Жуковским, Савостьяновым и Тимошенко
7. ↑  Алексей Тимошенко подписал контракт с "Шахтером"
8. ↑  "Шахтер" расстанется с Янушкевичем, Тимошенко, Павловым и Осипенко
9. ↑  Алексей Тимошенко подписал контракт с "Витебском"
10. ↑  Тимошенко и Ясинский подписали контракты со "Слуцком"
11. ↑  Не игравший с января 2017 года Бамба вернулся в "Слуцк", восемь игроков продлили контракты с клубом
12. ↑  "Слуцк" расстался с Хотовым и Тимошенко
13. ↑  Тимошенко пополнил ряды "Спутника"
14. ↑  "Локомотив" продлил контракты с пятью футболистами
15. ↑  Петриков принял Сергей Лущан, "Локо" без Тимошенко и Теслюка, "Орша" остается с Игорем Чумаченко (руск.). *football.by* (26 снежня 2022). Праверана 10 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |